Document ID: 31994R3138

ΚΑΝΟΝΙΣΜΟΣ (ΕΚ) αριθ. 3138/94 ΤΟΥ ΣΥΜΒΟΥΛΙΟΥ της 15ης Δεκεμβρίου 1994 για τον καθορισμό της κοινοτικής τιμής παραγωγής τόνου προοριζομένου για τη βιομηχανική παραγωγή των προϊόντων που υπάγονται στον κωδικό ΣΟ 1604, για την αλιευτική περίοδο 1995
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως αγοράς στον τομέα των προϊόντων αλιείας και υδατοκαλλιέργειας (1), και ιδίως το άρθρο 17 παράγραφος 3,
την πρόταση της Επιτροπής,
Εκτιμώντας:
ότι στο άρθρο 17 παράγραφος 1 του κανονισμού (ΕΟΚ) αριθ. 3759/92 προβλέπεται ο καθορισμός μιας κοινοτικής τιμής παραγωγής για τους τόνους (του γένους Thunnus), τις παλαμίδες [Euthynnus (Katsuwonus) pelamis] και άλλα είδη του γένους Euthynnus που προορίζονται για τη βιομηχανική παραγωγή των προϊόντων που υπάγονται στον κωδικό ΣΟ 1604-
ότι, με βάση τα κριτήρια του άρθρου 17 παράγραφος 2 του εν λόγω κανονισμού, θα πρέπει να μειωθεί η τιμή αυτή για την αλιευτική περίοδο 1995-
ότι οι τιμές που καθορίζονται σε Ecu από τον παρόντα κανονισμό, θεσπίζονται σύμφωνα με το γεωργονομισματικό καθεστώς που ισχύει για το 1994 σύμφωνα με τον κανονισμό (ΕΟΚ) αριθ. 3813/92 (2), και ιδίως το άρθρο 13 παράγραφος 2- ότι θα πρέπει, λοιπόν, να προβλεφθεί η έναρξη ισχύος τους κατά τη διάρκεια του εν λόγω έτους,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η κοινοτική τιμή παραγωγής για την αλιευτική περίοδο από την 1η Ιανουαρίου έως τις 31 Δεκεμβρίου 1995, για τους τόνους (του γένους Thunnus), τις παλαμίδες [Euthynnus (Katsuwonus) pelamis] και άλλα είδη του γένους Euthynnus που προορίζονται για τη βιομηχανική παραγωγή των προϊόντων τα οποία υπάγονται στον κωδικό ΣΟ 1604 και την εμπορική κατηγορία στην οποία αυτή αναφέρεται, καθορίζεται ως εξής:
"(σε Ecu/τόνο) Τόνοι με κίτρινα πτερύγια (Thunnus albacares) Ολόκληροι, και με βάρος μεγαλύτερο από 10 kg ανά τεμάχιο 1
Άρθρο 2
Ο παρών κανονισμός αρχίζει να ισχύει την 1η Ιανουαρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Δεκεμβρίου 1994.

Labels: 2
17
7
3
6